星玄｜謝霆鋒升呢編劇兼導演 幕前幕後瓣瓣掂
2024年05月15日 00:02
東網電視
更多新聞短片
今日係5月15日農曆四月初八，佛誕又稱為「浴佛節」。今日幸運星係處女座，人逢喜事精神爽，讓自己做些感興趣的事。謝霆鋒就係處女座，佢同歌神張學友，相隔14年再合拍嘅新戲《海關戰線》，將於7月正式上映，霆鋒更升呢身兼演員同動作指導。而今個月佢仲為新電影《新警察故事2》，升級做埋導演、編劇同男主角，佢早前接受內地媒體訪問嗰陣，仲透露動作場面會比上一部更精彩，霆鋒由幕前做到幕後瓣瓣掂，不如搵次叫埋班兄弟拍返套《特警3》，你拍戲開心之餘戲迷亦都可以過吓癮呀嘛！
呢排霆鋒到意大利出席電影節，得閒嘅時候都喺當地周圍玩下，影咗唔少相，而相入面嘅霆鋒展現完美側臉同五官，成個人散發成熟男人魅力。
肖猴嘅朋友財運上升嗎，易從投資市場獲意外收益。肖猴嘅視帝譚俊彥（Shaun），除咗喺演藝事業上發展之外，仲有經營西餐廳，面對餐廳結業潮，譚俊彥都選擇堅持到底，更逆市豪擲7位數字擴充，每個月租金都要成20幾萬，甚至用「不設時限」嚟到吸引顧客，Shaun你財運上升，相信努力經營一定可以有回報。